Helilooja Tauno Aints (s. 1975) on lõpetanud 2004. aastal  Eesti Muusikaakadeemia. Tema õpetajateks on olnud L. Sumera ja H. Tulve. T. Aints tegutseb muusikapedagoogina Tallinna Muusikakeskkoolis ja G. Otsa-nim. Tallinna Muusikakoolis. Ta on mänginud klahvpille ansamblis "Genialistid", loonud koori- ja lastelaule, teatri- ja filmimuusikat, orkestri- ja kammermuusikat. Suurematest teostest on äratanud tähelepanu oratoorium "Aeg armastada".